CELEX: 62016TN0716
Language: mt
Date: 2016-10-10 00:00:00
Title: Kawża T-716/16: Rikors ippreżentat fl-10 ta’ Ottubru 2016 – Pfizer u Pfizer Santé Familiale vs Il-Kummissjoni

12.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/29
            
         Rikors ippreżentat fl-10 ta’ Ottubru 2016 – Pfizer u Pfizer Santé Familiale vs Il-Kummissjoni
   
   (Kawża T-716/16)
   (2016/C 462/38)
   Lingwa tal-kawża: l-Ingliż
   
      Partijiet
   
   
      Rikorrenti: Pfizer Ltd. (Sandwich, ir-Renju Unit), Pfizer Santé Familiale (Pariġi, Franza) (rappreżentanti: L. Catrain González, avukat, u E. Wright, barrister-at-law)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla Regolament ta’ Implimentazzjoni tal-Kummissjoni (UE) 2016/1140 tat-8 ta’ Lulju 2016 dwar il-klassifikazzjoni ta’ ċerti prodotti fin-Nomenklatura Magħquda (ĠU 2016 L 189, p. 1);
            
         
               —
            
            
               tikkundanna lill-Kummissjoni Ewropea għall-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed, li huwa bbażat fuq il-fatt li l-Kummissjoni Ewropea kisret in-Nomenklatura Magħquda billi naqset li tosserva l-ordni preċiż previst mir-regoli ġenerali għall-interpretazzjoni fil-Kapitolu A tal-Parti I tan-Nomenklatura Magħquda għall-klassifikazzjoni tal-prodotti.
   
               —
            
            
               Il-Kummissjoni wettqet żball ta’ liġi billi applikat ir-Regola Ġenerali 3 fil-klassifikazzjoni ta’ prodott li ma huwiex prima facie klassifikabbli taħt tnejn jew iktar mill-intestaturi tan-Nomenklatura Magħquda; u
            
         
               —
            
            
               Il-Kummissjoni wettqet it-tieni żball ta’ liġi billi applikat ir-Regola Ġenerali 3(a), li tagħti prijorità lill-klassifikazzjoni taħt iktar minn intestatura waħda.